கேள்வி: பேசிலோமைசிஸ் லிலாசினஸ் - தாவர ஒட்டுண்ணி நூற்புழுக்களை கட்டுப்படுத்தும் இயற்கை முகவர் பற்றி விளக்கவும்.
பதில்: தாவர ஒட்டுண்ணி நூற்புழுக்கள் பல்வேறு வகையான பயிர்களுக்கு குறிப்பிடத்தக்க பொருளாதார இழப்புகளை ஏற்படுத்துகின்றன. இப்பூசண நுண்ணுயிரியில் உள்ள கொனிடியோஸ்போர் நூற்புழுக்களின் முட்டை முதல் அனைத்து பருவங்களையும் தாக்கி அழிக்கின்றது. இறந்த நூற்புழுக்கள் மீது பூசணம் நன்றாக வளர்ந்து மேலும் அதிக நூற்புழுக்களை தாக்கி அழிக்கிறது. நூற்புழுக்கள் பயிர்களின் வேரை அரிப்பதினால் , வேர் மற்றும் கிழங்கு அழுகல் நோயை உண்டாக்கக் கூடிய் பூசணங்கள் மிகவும் எளிதாக பயிர்களைத் தாக்க ஏதுவாகின்றது. நூற்புழுக்களை அழிப்பதால் மறைமுகமாக வாடல், மற்றும் வேர் அழுகல் நோய்களில் இருந்து பயிருக்கு பாதுகாப்பு அளிக்கிறது.
கேள்வி: பேசிலோமைசிஸ் லிலாசினஸ் - நொதிகள் பற்றி விளக்கவும்.
பதில்: பி.லிலாசினம் உற்பத்தி செய்யும் பல நொதியம் ஆய்வு செய்யப்பட்டுள்ளன. மெலாய்டோகைன் ஹேப்லா எனப்படும் தாவர உண்ணிக;ளின் முட்டைகளுக்கு எதிரான உயிரியல் செயல்பாடு கொண்ட ஒரு அடிப்படை செரின் புரோட்டீஸ் அதில் அடையாளம் காணப்பட்டுள்ளது. பி.லிலாசினத்தின் ஒரு திரிபு புரோட்டீஸ் மற்றும் ஒரு சிட்டினேஸ் ஆகியவற்றை உருவாக்குவதாகக் காட்டப்பட்டுள்ளது, இது ஒரு நூற்புழு முட்டை ஓட்டை பலவீனப்படுத்தக்கூடும், இதனால் ஒரு குறுகிய நோய்த்தொற்று பெக் உள்ளே செல்ல உதவுகிறது.